**פרק בני העיר**

***כו.***

מעלין בקדש ואין מורידין.[[1]](#footnote-1)  
**רחובה של העיר** – למשנתינו יש בו קדושה. והוא שיטת רמב"י ולחכמים אין בו קדושה.[[2]](#footnote-2)  
**בני העיר שמכרו רחובה של עיר** (למ"ד דקדוש) – לוקחין בדמיו בית הכנסת.[[3]](#footnote-3)  
**מכרו בית כנסת**[[4]](#footnote-4) – לוקחין תיבה. **מכרו תיבה** – לוקחין מטפחות. **מכרו מטפחות** – לוקחין נ"ך.  
**מכרו נ"ך** – לוקחין תורה.

**מכרו תורה** – לא יקחו נ"ך**. נ"ך** – לא יקחו מטפחות. **מטפחות** – לא יקחו תיבה.  
**תיבה** – לא יקחו בית הכנסת. **בית הכנסת** – לא יקחו רחוב.  
**מכרו והעלו בקדש ונותרו דמים** – אף את המותר אין להוריד בקדש.

**מכירת בית כנסת;  
של כפרים** – מותר למכור וכנ"ל (אלא דבדמיו מעלין בקדש ולא מורידין).  
**של כרכים** – אי אפשר למכור.[[5]](#footnote-5)  
**בית הכנסת שנבנה על דעת חכם** – מותר למוכרו בהסכמתו,   
 כגון בי כנישתא דמתא מחסיא בדורו של רב אשי. ואפילו נמצא בכרך.  
**נבנה ע"י קבוצה קטנה לעצמם** – מותר למוכרו על דעתם. אפילו נמצא בכרך.  
 כגון ביהכנ"ס של טורסיים שהיה בירושלים.  
ובמכירה כזו יוצא לחולין, כמו שנהג ר"א שקנה מהם ועשה בה כל צרכיו.  
**בית כנסת שנמכר בלא שבעה טובי העיר ומעמד אנשי העיר** – ביהכנ"ס והדמים בקדושה.  
**נמכר ע"י טובי העיר במעמדם** – בית הכנסת והדמים חולין גמורים.[[6]](#footnote-6)  
 אפילו לשתות שכר בו או בדמיו, או לזרוע בו.[[7]](#footnote-7)

**ירושלים** – לת"ק לא נתחלקה לשבטים[[8]](#footnote-8), לר' יהודה נתחלקה ליהודה ובנימין.[[9]](#footnote-9)  
**טומאת נגעי בתים** – לת"ק אין מטמאה, לר"י מטמאה.  
**מקום המקדש** – לא מיטמא.   
**בתי כנסיות ומדרשות בירושלים** – לכאורה לכו"ע לא מיטמאין.[[10]](#footnote-10)  
**השכרת בתים בירושלים** – לת"ק אין משכירין, לר"י משכירין.  
**השכרת מיטות** – לראבר"צ אין משכירין לשיטת ת"ק.[[11]](#footnote-11)   
**עורות קדשים של המתארחים בירושלים לת"ק** – לבעלי האכסניה.[[12]](#footnote-12)  
**אכסנאי שקנה קנקן יין או שחט בהמה** – מדת דרך ארץ להשאיר הקנקן והעור לבעל הבית.[[13]](#footnote-13)

***כו:*סתירת בית הכנסת** – אסורה עד שיבנה אחר, שמא יפשע.  
 ואף לפרק קורות ולבנים מהישן לתתם מיד בחדש, אסור.  
**מכירת והחלפת בית הכנסת** – מותרת.[[14]](#footnote-14)  
**השכרת ומישכון בית הכנסת** – אסור.  
**לבנים שהיו בנויות בבית הכנסת** – החלפתן ומכירתן מותרת, הלוואתם אסורה.  
**נתינתן במתנה** – יש אוסרין ויש מתירין.  
**לבנים שהוזמנו לבית הכנסת** – אין בהן קדושה.[[15]](#footnote-15)  
**תכריכי המת** – אסורים בהנאה.  
**האורג בגד למת** – מחלוקת אם נאסר. **הטווה חוטים למת** – לא נאסר.

**תשמישי מצוה** – נזרקין ואינן טעונין גניזה.  
 כגון; סוכה, לולב, שופר, ציצית.  
**תשמישי קדושה** – חייבין גניזה.  
כגון; אמתחת סת"ם, תיק של ס"ת, נרתיק של תפילין, רצועות התפילין.[[16]](#footnote-16)  
**בימה** – נגנזת.[[17]](#footnote-17)  
**יריעות של ארון הקדש** – נגנזות.[[18]](#footnote-18)  
**תיבה מרופטת** – מותר לעשות מנה תיבה קטנה, ולא בימה.  
**יריעות הארון שבלו** – מותר לעשות מהן מטפחות לספרים ולא לחומשים.  
**אמתחת חומשים וארגזי ספרי**ם – נגנזין.[[19]](#footnote-19)

**דבר שאינו מקבל טומאה** – חוצץ בפני הטומאה.  
**כלי עץ, בגד , עור, שק** – מקבלין טומאה רק אם מיטלטלין מלא וריקם.  
**כלי עץ העשוי לנחת** – אינו מקבל טומאה.  
**בימה שאינה מיטלטלת** – חוצצת. **מיטלטלת עם הס"ת** – אינה חוצצת.  
(כהנים אסורים ליכנס באהל שיש בו מת).

**מטפחות ספרים שבלו** – עושין אותן תכריכים למת מצוה, וזו גניזתן.  
**ספר תורה שבלה** – גונזין אותו בכלי חרס אצל ת"ח שונה הלכות.[[20]](#footnote-20)

1. רש"י הביא המקור דמעלין מהקמת המשכן, ושאין מורידין ממחתות עדת קרח. והעירו עליו מדוע הביא זאת מספרי ויש בזה גמרא ערוכה במנחות, ושבגמרא הראיה להיפך מהספרי ואכ"מ. [↑](#footnote-ref-1)
2. מבואר בסוגיא דלרמב"י יש בו קדושה משום שמתפללין בו בחלק מהתעניות (וי"ג גם מעמדות, ורש"י להלן נדחק בזה דלא מצינו כן להדיא, ומביא דיש שאין גורסין מעמדות וכ"כ תוס' כאן). ולחכמים אי"ז מקדש משום דהוי אקראי בעלמא. [↑](#footnote-ref-2)
3. ולמ"ד דאין קדוש לוקחין בדמיו מה שרוצים. [↑](#footnote-ref-3)
4. עי' להלן דלא בכל אופן מותר למכור בית כנסת. [↑](#footnote-ref-4)
5. דלא סגי דעת בני הכרך, כיון דכולי עלמא אתו לשם. ועי' תוס' אי משום דנבנה על דעת כולי עלמא או משום דגם הם משתתפים בהוצאותיו. [↑](#footnote-ref-5)
6. כן פירש"י, ועי' גה"ש לרעק"א, והאח' העירו עוד הערות חמורות בשיטה זו ואכמ"ל. [↑](#footnote-ref-6)
7. הב"ח מביא גירסא גם לשטוח בו פירות, וכ' לעיין בר"ן. [↑](#footnote-ref-7)
8. וכן לברייתא דאין משכירין להלן. [↑](#footnote-ref-8)
9. וכן לברייתא דחופף עליו, וראה פירוט בברייתא שם ובתוס' מה היה בחלקו של כל אחד מהם. [↑](#footnote-ref-9)
10. והיינו בתי כנסיות רגילים שאסור למוכרן, מודה בהו רבי יהודה. כך עולה מסוגיין. אמנם התוס' כ' דלפי הסוגיא ביומא אין קשר בין מכירת בית הכנסת לטומאת נגעים, ושפיר י"ל דלר"י באמת מיטמאין. ועי' תוס' שהביאו מסוגיא דיומא דיש מחלוקת בין ר"מ לר"י לגבי בתי כנסיות הן דכרכים והן דכפרים לגבי חיוב מזוזה וטומאת נגעים. ואכ"מ. [↑](#footnote-ref-10)
11. י"ג ראבר"ש. ויתכן דלת"ק דברייתא אליבא דמ"ד לא נתחלקה, מ"מ מטלטלין משכירין. וראבר"צ ס"ל דאין משכירין שכירות שלימה משום קרקע שתחתיה. תוס'. [↑](#footnote-ref-11)
12. והיינו עורות השייכים לבעלים כגון של תודה ושלמים. והיו נוטלין אף בזרוע. ומגמ' משמע דזה ממדת דרך ארץ. ומתוס' משמע דזה עבור השכרת המיטלטלין. וקצ"ב דלתוס' זה מדינא ואיך למדו מכאן מדת דרך ארץ בעלמא ואף לשוכרין. [↑](#footnote-ref-12)
13. יש לעיין אי דוקא כשמתארח בחינם, דומיא דירושלים בפשטות, או אף בשוכר. [↑](#footnote-ref-13)
14. פירש"י משום דהחילופין או הדמים ייכנסו במקומו. וכ"ז צ"ב, דהא לעיל כ' דבלי טובי העיר הוא לא יוצא מקדושה, וע"י טובי העיר גם הדמים יוצאין. [↑](#footnote-ref-14)
15. משום דמחוסרין מעשה ובכה"ג לכו"ע הזמנה לאו מילתא, דומיא דטווה למת דלהלן. [↑](#footnote-ref-15)
16. התוס' הוכיחו מכאן דרק ש של תפילין הלל"מ ולא ד' וי'. [↑](#footnote-ref-16)
17. שמושיבין עליה לפעמים ס"ת. אם ברור שהושיבו רק על מפה שעליה, נזרקת. [↑](#footnote-ref-17)
18. דלפעמים מניחים בתוכם הס"ת. רש"י פי' יריעות שבפנים הארון ותוס' פירשו שמבחוץ, יעוי"ש. [↑](#footnote-ref-18)
19. ס"ד דעשויין רק לשמירה. ויל"ע אי קמ"ל דהם גם לכבוד או דגם שמירה נחשב תשמיש. [↑](#footnote-ref-19)
20. כלומר די בכך שהוא שונה הלכות, משניות וברייתות, אע"פ שלא שימש ת"ח בגמרא. [↑](#footnote-ref-20)